इपिसिएफ मोडेल भनेको फेरि इन्जिनियरिङ पनि गर्ने भन्ने हो। बूढीगण्डकी जलविद्युत् आयोजनाको विस्तृत अध्ययन तथा डिटेल डिजाइन, नेपाल सरकारले अन्तर्राष्ट्रिय प्रतिस्पर्धाबाट विधि तथा प्रक्रिया पुर्‍याएर छानेको कम्पनी फ्रान्सको ट्रयाक्टवेल इन्जिनियरिङबाट गराइसकेको छ। टेन्डर डकुमेन्ट पनि तयार छ। यस्तो अवस्थामा रहेको नेपालको एकमात्र आयोजनालाई यथाशीघ्र अन्तर्राष्ट्रिय प्रतिस्पर्धा गराएर निर्माणमा जानुपर्नेमा सो नगरी, बिनानीति र कार्यविधि इपिसिएफ मोडेलमा जानु भनेको यो वा त्यो बहानामा आयोजना ढिलो गर्नु हो, वर्षौं समय र अरबौं पैसाको बर्बादी गर्नु हो।
